Eurosport

Eurosport on Warner Bros. Discoveryn omistama Euroopassa toimiva urheilukanava, jota lähetetään 26 eri kielellä yhteensä 59 eri maassa, mukaan lukien Suomi. Se on Euroopan suurin satelliitti- ja kaapelitelevisiokanava. Eurosportilla on kaksi televisiokanavaa, Eurosport 1 ja Eurosport 2, jotka kuuluvat osaksi HBO Max -suoratoistopalvelua.

Vuonna 1989 perustetun Eurosportin lajivalikoima on laaja. Tarjonnan keskeisiä lajeja ovat pyöräily, tennis, talvilajit, moottoriurheilu ja snooker.  

21. tammikuuta 2014 Discoverysta tuli Eurosportin enemmistöomistaja kun se osti 51 prosentin osuuden TF1 Groupilta.

21. toukokuuta 2024 discovery+ ja HBO Max yhdistyivät Max -suoratoistopalveluksi, jolloin Eurosport siirtyi Max -suoratoistopalvelun alle. Discovery+ -suoratoistopalvelu päättyi 5. joulukuuta 2024.

28. helmikuuta 2025 lähtien Iso-Britanniassa ja Irlannissa Eurosport 1 ja 2 -kanavat integroituivat osaksi TNT Sports UK -kanavaa.

 Suomessa 
Suomessa suurin osa Eurosportin lähetyksistä on suomeksi selostettuja. Selostajista tunnetuimpia lienevät snookerin Aki Kauppinen ja pyöräilyn Peter Selin. Lähetyksissä nähdään myös englanninkielisiä studio-osuuksia.

Suomessa Eurosportin voi tilata maksu-tv-kanavana operaattoreiden kautta osana Discovery -kanavapakettia, tai suoratoistopalvelun HBO Max Urheilu-lisäpalveluna. Vuonna 2025 mainoksellinen minimipaketti tai kanavapaketti oli noin 15 euroa.

Eurosportin oma Eurosport Player lopetettiin 22. heinäkuuta 2024, kun Eurosport siirtyi Max -suoratoistopalvelun alle.

Aikaisemmin Suomessa Eurosportin mainokset eivät olleet kotimaisia, vaan englanninkielisiä ja norjankielisiä. Vuodesta 2017 lähtien Eurosportilla on näytetty kansainvälisten mainosten lisäksi myös suomalaisia mainoksia. Max -suoratoistopalvelun mainokset ovat kotimaisia.

 Nykyiset suomalaiset selostajat 
 Matti Heikkinen (pyöräily)
 Juhani Henriksson (maastohiihto ja yleisurheilu)
 Kati Hurme-Leikkonen (esteratsastus)
 Hannu-Pekka Hänninen (mäkihyppy, yhdistetty ja yleisurheilu)
 JP Jalo (jalkapallo ja jääkiekko)
 Henry Järvinen (tennis ja ampumahiihto)
 Sirkka Kaipio (taitoluistelu)
 Aki Kauppinen (snooker)
 Mikko Korhonen (moottoripyöräily)
 Ville Pasanen (snooker)
 Petra Olamo (alppihiihto)
 Tommy Rundgren (uinti, maastohiihto ja yhdistetty)
 Mika Saarelainen (taitoluistelu)
 Arno Seiro (tennis)
 Christian Selin (pyöräily)
 Peter Selin (pyöräily)
 Eero Simojoki (autourheilu)
 Arne Six (tennis)
 Velimatti Sutela (moottoriurheilu)
 Mikko Suursalmi (lumilautailu ja freestyle)
 Sami Uotila (alppihiihto)
 Julius Vauhkonen (alppihiihto, jalkapallo, mäkihyppy, makasiinit)

 Ohjelmistoa
Tennistä
Australian avoimet
Ranskan avoimet
Wimbledonin tennisturnaus 
Yhdysvaltain avoimet
ATP-turnauksia
ATP-kiertue vuodesta 2020
WTA-turnauksia

Jalkapalloa

Norjan Eliteserien
Ruotsin Allsvenskan (2020-)
Futsalin arvokilpailut ja UEFA CUP
Saksan alle 21-vuotiaiden harjoitusotteluita

Moottoriurheilua
Formula E -sarja
Dakar-ralli
ERC-ralli
Le Mans Series
Le Mansin 24 tunnin ajo 
Motocrossin MM (MX1, MX2 ja MX3-luokat)
Porsche Supercup
Superbike
Supersport
Superstock
World Touring Car Cup
Rallicrossin Titans RX

Pyöräilyä
Espanjan ympäriajo
Italian ympäriajo
Ranskan ympäriajo
Puolan ympäriajo
Ratapyöräilyn MM
Kevät- ja syysklassikot
Maastopyöräilyä, BMX-pyöräilyä ja Cyclo-Crossia

Snookeria
Snookerin MM-kilpailut
The Masters
UK Championships
Welsh Open
China Open
German Masters
Shanghai Masters
Shoot out -turnaus

Muuta urheilua
Kesä- ja talviolympialaiset vuosina 2018-24
Kesä- ja talviuniversiadit
Koripallon Eurocup ja Italian Serie A
Melonnan EM- ja MM-kisat ja maailmancup
Soudun EM- ja MM-kisat ja maailmancup
Rugbyn PROD2
Talviurheilua
Alppihiihdon maailmancup, nuorten MM- ja MM-kilpailut
Ampumahiihdon maailmancup, nuorten MM-, EM- ja MM-kilpailut, World Team Challenge -stadionkilpailu
Curlingin EM- ja MM -kilpailut (miehet ja naiset)
Freestylen maailmancup ja MM-kilpailut
Lumilautailun maailmancup ja MM-kilpailut
Pohjoismaisten hiihtolajien maailmancup ja MM-kilpailut
Talviuniversiadit
Yleisurheilua 
nuorten, juniorien ja alle 23-vuotiaiden arvokisat
hallikilpailuja (Düsseldorf, Karlsruhe, Malmö)
nuorten ja junioreiden MM-kilpailut
Joukkueiden EM -kilpailut
Muita kilpailuja (Ostrava, Luzern, Paavo Nurmi Games)

Showpaini
New Japan Pro-Wrestling
 WWF/WWE
This Week in WWE
WWE Vintage

Eurosport 2
pienoiskuva|150px|Eurosport 2-kanavan nykyinen logo.
pienoiskuva|150px|Eurosport 2 -kanavan vanha logo.
Eurosport 2 aloitti lähetyksensä 10. tammikuuta 2005. Kanavalla nähdään suoria urheilulähetyksiä, urheilun kohokohtaohjelmia ja uutisia. Eurosport 2 lähettää ohjelmaa 13 kielellä, englanniksi, ranskaksi, italiaksi, saksaksi, kreikaksi, venäjäksi, puolaksi, romaniaksi, ruotsiksi, norjaksi, tanskaksi, turkiksi ja suomeksi.

Eurosport Player
Eurosport Player oli Eurosportin suoratoistopalvelu internetissä. Palvelun avulla pystyi katsomaan Eurosport 1:n ja Eurosport 2:n ohjelmia suorana tai jälkikäteen. Lisäksi palvelussa oli kattavissa arkisto ja useita lisäkanavia muun muassa talviurheilujen maailmancupeista, tenniksen Grand Slam -turnauksista ja suurimmista snooker-turnauksista.

Eurosport Playerin suoratoistopalvelu siirrettiin osaksi Max -suoratoistopalvelun Urheilu-lisäpalvelua. Suurin osa player-sivuston sisällöstä ja toiminnoista jatkuu max-urheilu paketin alaisena ja urheilu-uutiset siirtyivät TNT sport sivustolle. (Eurosport news ohjautuu nykyisin TNT sports sivustolle. Sivusto on nähtävissä suomessa, mutta linkitys ohjaa toistaiseksi virheelliselle sivulle.)
pienoiskuva|150px|Eurosport HD -kanavan logo.

 Lähteet 

 Aiheesta muualla 
 Eurosportin suomalaiset kotisivut

Luokka:Televisiokanavat
Luokka:Vuonna 1989 perustetut televisiokanavat